Държавен вестник, бр. 19, 2021 г., стр. 214

СТР.  214	
Д Ъ Р Ж А В Е Н  В Е С Т Н И К 	
БРОЙ  19
3.5. при необходимост подобряване на състо-
янието или възстановяване на типове природни 
местообитания, посочени в т. 2.1, местообитания 
на посочени в т. 2.2 видове и техни популации.
4. Целите на защитената зона по т. 3 са опре-
делени съобразно важността на защитената зона 
за постигане и поддържане на благоприятното 
природозащитно състояние на типовете природни 
местообитания и видовете по т. 2 в Черноморския 
биогеографски регион, както и за свързаността и 
целостта на мрежата от защитени зони в страна-
та като част от Европейската екологична мрежа 
Натура 2000. Те определят и приоритетите при 
планиране и прилагане на мерки в защитената зона.
5. Приоритетни за опазване в защитената зона 
са типовете природни местообитания, означени 
със знак (*) в приложение № 1 от ЗБР, както и 
типовете природни местообитания и видовете, за 
които са определени цели за подобряване в т. 3.
6. Пълният опис на координатите на точките, 
определящи границата на защитена зона BG0000621 
„Езеро Шабла – Езерец“, и координатният регистър 
на точките, описващи линията, ограничаваща от-
към морето включените в защитената зона морски 
пространства, са посочени в приложение № 1 и 
приложение № 2, неразделна част от настоящата 
заповед.
7. Стандартният формуляр с данни и оценки 
за защитената зона, както и картен материал 
с границите є са налични и се съхраняват в 
Министерството на околната среда и водите, 
РИОСВ – Варна, и на интернет страницата на 
Информационната система за защитените зони от 
екологичната мрежа Натура 2000.
8. В границите на защитената зона се забранява: 
8.1. провеждане на състезания с моторни пре-
возни средства извън съществуващите пътища;
8.2. движение на мотоциклети, ATV, UTV и 
бъгита извън съществуващите пътища в неур-
банизирани територии; забраната не се прилага 
за определени на основание на нормативен акт 
трасета за движение на изброените моторни пре-
возни средства, както и при бедствия, извънредни 
ситуации и за провеждане на противопожарни, 
аварийни, контролни и спасителни дейности;
8.3. въвеждане в природата и умишлено раз-
пространяване на неместни видове;
8.4. отводняване на езера, блата и други естест-
вени водни обекти, коригиране и преграждането 
им с диги, промени във водното ниво чрез нови 
водовземания за различни нужди освен в случаи: 
на опасност от наводнения, които могат да дове-
дат до риск за живота и здравето на хората или 
настъпване на материални щети; при бедствия и 
аварии; за подобряване на състоянието на при-
родните местообитания и местообитанията на 
видовете по т. 2;
8.5. увреждане и унищожаване на естествената 
растителност в крайбрежната плажна ивица и в 
дюни извън активната плажна площ освен в случа-
ите на почистване от инвазивни и неместни видове, 
както и в случаите на реализиране на допустими 
инвестиционни предложения, одобрени по реда на 
екологичното законодателство;
8.6. използване на дънни тралиращи и драги-
ращи средства, депониране на драгажни маси и 
пребаластиране на кораби в морските простран-
ства в зоната;
8.7. изграждане на изкуствени подводни рифо-
ве и острови върху местообитанията, предмет на 
опазване в морските пространства в зоната;
8.8. промяна на начина на трайно ползване, 
разораване, залесяване и превръщане в трайни 
насаждения на ливади, пасища и мери при полз-
ването на земеделските земи като такива;
8.9. издаване на разрешения за строеж и вся-
какво строителство на територията на разпрос-
транението на природно местообитание 62C0 * 
Понто-Сарматски степи, определена с координатен 
регистър съгласно приложение № 3, неразделна 
част от настоящата заповед, както и иницииране, 
провеждане или продължаване на процедури по 
реда на Закона за опазване на околната среда, ЗБР, 
Закона за горите, Закона за опазване на земедел-
ските земи, Закона за собствеността и ползването 
на земеделските земи, Закона за устройство на те-
риторията и съответните подзаконови нормативни 
актове, които са предпоставка за реализация на 
строителство; забраната не се прилага за строежи 
с действащо разрешително за строеж към датата 
на обнародване на настоящата заповед; за ремонт 
и реконструкция на съществуващи обекти; за из-
граждане, ремонт или реконструкция на съоръже-
ния (елементи) на техническата инфраструктура, 
за изпълнение на дейностите по предоставената с 
Решение № 536 от 30.07.2003 г. на Министерския 
съвет концесия за добив на суров нефт от нахо-
дище „Тюленово“; при реализация на строежи с 
действащо разрешително за строеж към датата 
на обнародване в „Държавен вестник“ на насто-
ящата заповед, предмет на изключението, с цел 
гарантиране опазване на природно местообитание 
62C0 * Понто-Сарматски степи е необходимо из-
рично становище на Регионалната инспекция по 
околната среда и водите – Варна, че конкретното 
строителство не засяга местообитанието; 
8.10. на територията на разпространението на 
природно местообитание 62C0 * Понто-Сарматски 
степи, определена с координатен регистър съгласно 
приложение № 3, неразделна част от настоящата 
заповед, разораване, залесяване и създаване на 
трайни насаждения, плодови и зеленчукови кул-
тури, зърнено-бобови култури, листностъблени 
зеленчукови култури, кореноплодни зеленчукови 
култури, луковични зеленчукови култури, масло-
дайни култури, влакнодайни култури, етеричнома-
слени култури, едногодишни или многогодишни 
фуражни култури, както и почистване на храсти, 
с изключение на премахване на инвазивни видове;
8.11. премахване на характеристики на ланд-
шафта (синори, жизнени единични и групи дървета, 
традиционни ивици, заети с храстово-дървесна 
растителност сред обработваеми земи, защитни 
горски пояси, каменни огради и живи плетове) 
при ползването на земеделските земи като таки-
ва освен в случаите на премахване на инвазивни 
чужди видове дървета и храсти;
8.12. търсене и проучване на общоразпростра-
нени полезни изкопаеми (строителни и скално-
облицовъчни материали), разкриване на нови и 
разширяване на концесионните площи за добив на 
общоразпространени полезни изкопаеми (строи-
телни и скалнооблицовъчни материали); забраната 
не се прилага в случаите, в които към датата на 
обнародване на заповедта в „Държавен вестник“ 
има започната процедура за предоставяне на раз-